බුදුරජාණන් වහන්සේගේ සෘද්ධි ප්‍රාතිහාර්ය ගැන සැක පළ කළ ඔවුහු අහසට පැන නැගුණු උස කණුවක මුදුණේ රැඳවූ පාත්‍රයක් සෘද්ධි ප්‍රාතිහාර්යයෙන් රැගෙන එන්නැයි අභියෝග කළ විට බුදු සව්වෙක් වන පිණ්ඩෝල භාරද්වාජ නම් වූ එක්තරා භික්ෂුවක් රැස්ව සිටි බොහෝ පිරිස් මවිත කරමින් සෘද්ධියෙන් ඊට ළඟා වී පාත්‍රය ගෙන බිම පෙනී සිටියේය.මෙම පුවත ශ්‍රවණය කළ බුදු හිමි සියලාභ ප්‍රයෝජන සඳහා භික්ෂුව එසේ ප්‍රාතිහාර්ය පෑම නුසුදුසු බව පැහැදිලි කැර මෙබඳු දේවල් තහනම් කැර විනය නීතියක් ද පැනැවූ හ.මෙම කථා ප්‍රවෘත්තිය ඉදිරිපත් කළේ වර්තමානයේ භික්ෂූන් වහන්සේලා මුද්‍රිත හා විද්්‍යුත් මාධ්‍ය ඔස්සේ පෙනී සිටිමින් විවිධ වෙළෙඳ ව්‍යාපාරිකයන්ගේ නිෂ්පාදන භාණ්ඩ අලෙවිය උදෙසා විවිධ ප්‍රකාශ කරමින් ඉදිරිපත්වීම කොපමණ යෝග්‍යදැයි ප්‍රශ්න කිරීම සඳහා ය.බුදුන් වහන්සේ පැනැ වූ විනය නීතියකුත් තිබියදී අපේ ඉපැරණි සාරධර්මවලට එළි පිට ම උපහාස අපහාස ගෙන දෙන අපමණ වෙළෙඳ දැන්වීම් ජයටම පවතිද්දී ජනතාව භික්ෂූන් වහන්සේලාටත් මෙකී වෙළෙඳ ග්‍රහණයට හසුවීම ගැන ඉමහත් සංවේගයට හා කලකිරීමට පත්ව බලා සිටිති.උන් වහන්සේලාත් මේ ගැන සිතා බැලිය යුතුය.